Държавен вестник, бр. 39, 2024 г., стр. 27

БРОЙ  39	
Д Ъ Р Ж А В Е Н  В Е С Т Н И К 	
СТР.  27  
и поддържа електронна връзка с институци­
оналните хранилища в портала по ал. 1.
(4) Редът за публикуване и съхранение на 
данните и публикациите в портала по ал. 1 
се определя с наредба на министъра на об­
разованието и науката.
Чл. 79. Висшите училища и научните орга­
низации, в изпълнение на мерките за насър­
чаване на отворената наука, могат да създават 
и управляват собствени институционални 
хранилища, в които се депозират, организират, 
споделят при условията на свободен достъп и 
съхраняват дългосрочно данни, публикации 
и други резултати от научноизследователска 
дейност, финансирана изцяло или частично 
с публични средства.
Чл. 80. (1) Договорите между организа­
циите, финансиращи научни изследвания, и 
организациите, осъществяващи научни изслед­
вания, съдържат условията и сроковете, при 
които резултатите от научни изследвания се 
публикуват при спазване на принципите на 
свободен достъп.
(2) Авторите на публикации, създадени в 
резултат на публично финансирани научни 
изследвания, предоставят за публикуване 
цифрово копие на публикацията или нейна 
версия в хранилището по чл. 78, ал. 2.
Г л а в а  с е д м а
ПУБЛИЧНОСТ И НАБЛЮДЕНИЕ
Чл. 81. (1) Министерството на образова­
нието и науката чрез Националния център 
за информация и документация (НАЦИД) 
поддържа публичен регистър като електронна 
база данни за научноизследователската дей­
ност в Република България, който съдържа 
следните данни и обстоятелства:
1. научни организации и висши училища;
2. учени в Република България;
3. научноизследователски инфраструктури;
4. национални и международни научни 
програми, финансирани от българската дър­
жава, в които участват организациите по т. 1;
5. национални и международни научноиз­
следователски проекти, изпълнявани от орга­
низациите по т. 1, източника на финансиране 
и ръководителите на проектите;
6. научни постижения и резултати на ор­
ганизациите по т. 1 и лицата по т. 2 – публи­
кации, патенти и продукти;
7. организации, финансиращи научни из­
следвания.
(2) Условията и редът за водене на регистъра, 
реквизитите и обстоятелствата, подлежащи на 
вписване, се определят с наредба на министъра 
на образованието и науката.
Чл. 82. (1) Организациите по чл. 81, ал. 1, 
т. 1 и 7 заявяват пред НАЦИД данните и 
обстоятелствата, подлежащи на вписване в 
регистъра, при условията и по реда на наред­
бата по чл. 81, ал. 2.
(2) Вписаните в регистъра данни и обсто­
ятелства са публично достъпни. В регистъра 
не се вписват данни, които представляват 
класифицирана информация.
Чл. 83. (1) Изпълнителният директор на 
НАЦИД отказва вписване в регистъра, когато 
се установи, че:
1. заявените за вписване данни и обстоя­
телства са неистински;
2. приложените официални документи не 
са издадени в установената от закона форма;
3. не са спазени изискванията за вписване, 
определени в наредбата по чл. 81, ал. 2.
(2) Отказът по ал. 1 може да се обжалва 
при условията и по реда на Административ­
нопроцесуалния кодекс.
Чл. 84. Националният център за инфор­
мация и документация създава и поддържа 
електронна среда за връзка между регистрите и 
базите данни на висшите училища и научните 
организации, Фонд „Научни изследвания“ и 
Националния иновационен фонд.
Чл. 85. (1) Министърът на образованието 
и науката издава правилник за наблюдение и 
оценка на научноизследователската дейност, 
осъществявана от висшите училища и науч­
ните организации, както и на дейността на 
Фонд „Научни изследвания“.
(2) Научноизследователската дейност на 
висшите училища и на научните организации, 
както и дейността на Фонд „Научни изслед­
вания“ се оценяват периодично на базата на 
критерии и при условия и по ред, определени 
с правилника по ал. 1.
Чл. 86. Дейността на Националния иноваци­
онен фонд се оценява периодично на базата на 
критерии и при условия и по ред, определени 
в правилник за наблюдение и оценка, издаден 
от министъра на иновациите и растежа.
Г л а в а  о с м а
КОНТРОЛ
Чл. 87. Министърът на образованието и 
науката осъществява контрол върху дейността 
на Фонд „Научни изследвания“, като:
1. извършва наблюдение върху дейността на 
фонда и дава писмени препоръки и указания 
в случай на необходимост;
2. осъществява контрол чрез Инспекто­
рата на Министерството на образованието 
и науката;
3. приема годишния отчет за дейността на 
Фонд „Научни изследвания“;
4. освобождава състава на изпълнителния 
съвет и управителя на Фонд „Научни изслед­
вания“ в случай на констатирани нарушения 
на разпоредбите на този закон или след по­
лучена незадоволителна оценка на дейността 
на фонда съгласно правилника за наблюдение 
и оценка по чл. 85, ал. 1.
Чл. 88. Министърът на иновациите и рас­
тежа осъществява контрол върху дейността 
на Националния иновационен фонд, като: